יחידת הטיסה המיוחדת "רוסיה"

יחידת הטיסה המיוחדת "רוסיה" (ברוסית: ) היא חברה ממשלתית המספקת תחבורה אווירית לאישים בכירים ופקידי ממשל של הפדרציה הרוסית או אנשי הכוחות המזוינים של הפדרציה הרוסית, הכפופים למחלקה המינהלית של נשיא הפדרציה הרוסית.

מטה היחידה ממוקם בשדה התעופה ונוקובו במוסקבה בטרמינל הממשל המיוחד המכונה "ונוקובו 2". עד 2009 היחידה הייתה חלק מחברת התעופה הממלכתית "רוסיה".

 היסטוריה 
ממוזער| מטוס היחידה מדגם Il-96-300PU במהלך ביקורו של פוטין בערב הסעודית.
עד 1956, המנהיגים הבכירים של ברית המועצות טסו במטוסים צבאיים שהוטסו על ידי קציני חיל האוויר. מסורת זו הופסקה ב-13 באפריל 1956: על פי צו מועצת השרים של ברית המועצות מספר 496-295C, שוחרר משרד ההגנה של ברית המועצות מחובת הסעת בכירים במדינה.

ב-5 במאי 1956 הוציא ראש המנהל הראשי לתעופה אזרחית בברית המועצות צו מספר 27 על הקמת מפעל תעופה למטרות מיוחדות (авиационного отряда особого назначения) כיחידת סמך של חברת התעופה אירופלוט, הממוקמת בשדה התעופה ונוקובו. מאוחר יותר, שונה שם היחידה למחלקת התעופה הנפרדת מספר 235 (тдельный авиационный отряд № 235). המפקד הראשון שלה היה א. קולוואטוב, צוות הטיסה גויס מצוותי מינהל התחבורה של מוסקבה ושל התעופה האזרחית.

בשנים 1972–1986 בראש הטייסת הממשלתית עמד גיבור העמל הסוציאליסטי קונסטנטין סרגייביץ' ניקיטנקו. ב-15 באפריל 2016 נקרא אחד ממטוסי הטייסת הממשלתית, שכונתה בעבר הטייסת הנפרדת מספר 235, על שם מפקד היחידה הזו - ק.מ. ניקיטנקו. כעת המטוס טס לוחית השם "ניקיטנקו ק. מ." ומהווה חלק מצי המטוסים הנשיאותיים של רוסיה.

בימי ברית המועצות הופקדה היחידה לא רק על הסעת ההנהגה הבכירה של המפלגה וממשלת ברית המועצות, אלא גם את ראשי ואישי הציבור של מדינות ידידותיות לברית המועצות. בשנים 1959–2009, חברת התעופה ביצעה גם תחבורה אווירית מסחרית סדירה של נוסעים בברית המועצות (רוסיה) ומחוצה לה במטרה לספק שירותי טיסה לצוותיה.

עם קריסת ברית המועצות, חלו שינויים בצי האוויר של מנהיגיה. בשנת 1990 שונה שם יחידת התעופה הנפרדת מספר 235 ל"יחידת התעופה הנפרדת של התעופה האזרחית" (Отдельный авиационный отряд гражданской авиации,) ובשנת 1993 הפכה לחברת התחבורה הממלכתית "רוסיה".

באוקטובר 2006 אוחדה חברת התעופה פולקובו עם חברת "רוסיה". חברת התעופה המאוחדת החלה להפעיל טיסות תחת הדגל של חברת "רוסיה", כאשר שמה של חברת התעופה הוחלף ל"חברה הפדרלית "חברת התחבורה הממלכתית 'רוסיה'".

ב-31 בינואר 2009 בצו של ממשלת הפדרציה הרוסית, הופרדה הטייסת הממשלתית מחברת "רוסיה". היחידה שולבה בתוך המחלקה הניהולית של נשיא הפדרציה הרוסית, כחברה פדרלית בשם "יחידת הטיסה המיוחדת 'רוסיה'" («Специальный лётный отряд „Россия“»). בתקופה שבין 15 באפריל ל-1 ביולי 2011, במהלך תיקון ושיפוץ המסלול בונוקובו, היחידה שינתה את בסיס האם שלה לשרמטייבו וחזרה לוונוקובו עם תום השיפוץЪ-Газета — Дмитрию Медведеву готовят встречку, kommersant.ru.

 נוסעי היחידה 
על פי צו נשיא הפדרציה הרוסית, מטוסים ייעודיים מיוחדים מוקצים בהסכמתו בכתב של הנשיא להסעתם של בעלי תפקידים ממשלתיים בפדרציה הרוסית, תפקידים מסוימים בשירות הציבורי הפדרלי ואישים אחרים.

על פי צו הנשיא, היחידה מספקת שירותי תחבורה אווירית עבור:Указ Президента РФ от 3 января 2009 г. N 11
 נשיא הפדרציה הרוסית;
 הנשיא הנבחר החדש של הפדרציה הרוסית שטרם נכנס לתפקידו (לפני ההשבעה);
 ראש ממשלת הפדרציה הרוסית;
 יושב/ת ראש מועצת הפדרציה של האספה הפדרלית של הפדרציה הרוסית;
 יושב ראש הדומה הממלכתית של האספה הפדרלית של הפדרציה הרוסית;
 יושב ראש בית המשפט העליון של הפדרציה הרוסית;
 יושב ראש בית המשפט החוקתי של הפדרציה הרוסית;
 התובע הכללי של הפדרציה הרוסית;
 יושב ראש ועדת החקירות של הפדרציה הרוסית;
 מנהל האדמיניסטרציה של נשיא הפדרציה הרוסית;
 השר לענייני חוץ של הפדרציה הרוסית;

כמו כן, מאז 1978, במסגרת תעודת מפעיל של הטייסת הממשלתית, פועלת גם יחידת תעופה מאוחדת של הכוחות המיוחדים של שירות הביטחון הפדרלי של רוסיה, המספקת שירותי תעופה לראשי השירות.

במאי 2013 סופק לפטריארך קיריל מטוס Il-96 לצורך ביקורו בסין. מדוברות הכנסייה הרוסית האורתודוקסית הוסבר כי הדבר נעשה "כחריג בקשר לטווח הטיסה"В РПЦ пояснили, почему патриарх полетел в Пекин на самолёте спецотряда. בהמשך הסבירה לשכת הנשיאות כי ההסעה התבצעה על סמך אישור חד פעמי מנשיא רוסיהВ РПЦ объяснили, почему патриарх Кирилл летал в Китай на правительственном самолете. עם זאת, בפברואר 2016 סופק לפטריארך קיריל מטוס Il-96 לביקורו באמריקה הלטינית.

בסוף דצמבר 2016 נשלח מטוס של היחידה לארצות הברית על מנת להטיס דיפלומטים שגורשו מהמדינה, חזרה לרוסיהЗа российскими дипломатами в США решили направить специальный борт.

ב-29 בספטמבר 2017, שני מטוסי Tu-214 של יחידת הטיסה המיוחדת "רוסיה" נשלחו להסעת נוסעי חברת התעופה VIM-Avia מאנטליה. ילנה קרילובה, דוברת לשכת הנשיאות, אמרה שהדבר נעשה בפקודתו של ולדימיר פוטין.

 צי 

שמאל|ממוזער| המטוס הנשיאותי מדגם Il-96-300PU
ממוזער|Tu-214
ממוזער| סוחוי סופרג'ט 100
ממוזער|Mi-8PS-7
נכון לדצמבר 2016, הצי כולל את סוגי המטוסים הבאים:
דגם בשירות הוזמנו הערותאנטונוב An-148-10020איליושין Il-96-300100איליושין Il-96-40010Mi-8МТВ-1200אגוסטה וסטלנד AW13940טופולב Tu-134А20שני מטוסים נוספים באחסנהטופולב Tu-204-10010טופולב Tu-204-30050טופולב Tu-21440Тu-214SR50Tu-214PU20Tu-214VPU10Ту-214SUS20יאקובלב יאק-4030Airbus A319-10020Sukhoi Superjet 10020Dassault Falcon 7X20 סך הכל 67 0

 ראו גם 
 אייר פורס 1 - מטוס של נשיא ארצות הברית
 קישורים חיצוניים 

 עמוד היחידה באתר לשכת נשיא הפדרציה הרוסית
 פנים המטוס של נשיא הפדרציה הרוסית (60 תמונות)
 הערות שוליים 

קטגוריה:מטוסים נשיאותיים
קטגוריה:נשיאות רוסיה
קטגוריה:חברות תעופה רוסיות
קטגוריה:חברות ממשלתיות ברוסיה